《和伯氏韵赠王元明元明旧亲予叔行也今死於贼》
宋代·王洋

十分佳处限长液，人在空明静□猜。
水北结茅真好去，袖中漫刺为谁来。
因嗟翳日尘凝榭，更吊沈枪卧绿苔。
多少平岗绕淮路，分明逐处是池台。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。